
Na temelju članka 40. i 41. Zakona o ustanovama (Narodne novine broj 76/93, 29/97, 47/99 i 35/08), članka 18. Statuta Studentskog centra u Splitu i Odluke Upravnog vijeća Studentskog centra u Splitu od 18.04.2017. godine raspisuje se

NATJEČAJ
za izbor i imenovanje ravnatelja Studentskog centra u Splitu

1. Za ravnatelja Studentskog centra u Splitu može biti izabrana osoba koja, pored općih zakonskih uvjeta, ispunjava i slijedeće posebne uvjete:

- završen preddiplomski i diplomski sveučilišni studij ili integrirani preddiplomski i diplomski sveučilišni studij ili sveučilišni diplomski stručni studij u trajanju od najmanje 300 ECTS bodova, odnosno sveučilišni dodiplomski studij (VSS) sukladno ranijim propisima,
- najmanje pet (5) godina radnog iskustva u traženom stupnju stručne spreme, od čega najmanje tri (3) godine na rukovodećim radnim mjestima,
- poznavanje najmanje jednog stranog jezika,
- da nije pravomoćno osuđena za kaznena djela koja se progone po službenoj dužnosti, odnosno da se protiv istog ne vodi kazneni postupak za kaznena djela koja se progone po službenoj dužnosti.

2. Mandat ravnatelja Studentskog centra u Splitu traje četiri godine, a ista osoba može biti ponovno imenovana za ravnatelja.

3. Pristupnici na natječaj, uz prijavu obvezno prilažu slijedeću dokumentaciju:
- životopis,
- dokaze o hrvatskom državljanstvu (preslika domovnice),
- dokaz o stručnoj spremi (ovjerena preslika diplome)
- dokaz o radnom stažu (ovjerena preslika radne knjižice ili elektronskog zapisa o radnom stažu),
- dokaz o radnom iskustvu na rukovodećim radnim mjestima (izvornik ili ovjerena preslika uvjerenja ili odgovarajuće potvrde),
- dokaz o poznavanju najmanje jednog stranog jezika (preslika indeksa, svjedodžbe srednje škole, uvjerenja ili odgovarajuće potvrde),
- Program rada za mandatno razdoblje,
- uvjerenje nadležnog suda da pristupnik nije pravomoćno osuđen za kaznena djela koja se progone po službenoj dužnosti, odnosno da se protiv istog ne vodi kazneni postupak za kaznena djela koja se progone po službenoj dužnosti (tzv. uvjerenje o nekažnjavanju nadležnog suda), ne starije od 6 mjeseci (izvornik ili ovjerena preslika).

4. Prijave s dokazima o ispunjavanju uvjeta dostavljaju se u roku od 15 dana od dana objave natječaja u javnom glasilu Slobodna Dalmacija na adresu: Studentski centar u Splitu, 21 000 Split, Cvite Fiskovića 3, s naznakom: "Za natječaj za ravnatelja- ne otvarati". 
5. Na natječaj se mogu ravnopravno prijaviti pristupnici oba spola.

6. Nepotpune i nepravodobne prijave neće se razmatrati.

7. O rezultatima natječaja izvijestit će se svi prijavljeni kandidati najkasnije u roku od 45 dana od dana isteka roka za primanje prijava na natječaj.

